సురినామ్
సురినామ్ (ఆంగ్లం : Suriname) అధికారిక నామం, రిపబ్లిక్ ఆఫ్ సురినామె. ఇది దక్షిణ అమెరికా లోని ఉత్తర భాగాన గల దేశాలలో ఒక చిన్న దేశం.సురినామ్‌ తూర్పుసరిహద్దులో గయానా మరియు దక్షిణసరిహద్దులో బ్రెజిల్ ఉన్నాయి. 1,65,000 చ.కి.మీ. వైశాల్యం ఉన్న సురినామ్‌ దక్షిణ అమెరికాలో అతిచిన్న దేశగా గుర్తించబడుతుంది. ఐఖ్యరాజ్యసమితి గణాంకాల ఆధారంగా సురినామెలో ప్రజలు ఉత్తర తీరంలో రాజధాని మరియు అతిపెద్ద నగరం అయిన " పారామరాయిబో " నగరంలో మరియు పరిసరప్రాంతాలలో నివసిస్తున్నారు.
సురినామ్
సురినాం ఆర్ధికరంగంలో బాక్సైట్ పరిశ్రమ ఆధిఖ్యత వహిస్తుంది. ఇది జి.డి.పి.లో 15% కంటే అధికంగా, 70% ఎగుమతి ఆదాయాలలో భాగస్వామ్యం వహిస్తుంది. ఇతర ప్రధాన ఎగుమతి ఉత్పత్తులలో బియ్యం, అరటి మరియు రొయ్యలు ప్రాధాన్యత వహిస్తున్నాయి.సురినామె ఇటీవలే గణనీయ చమురును మరియు 
బంగారం వెలికితీయడం ప్రారంభించింది. 
వ్యవసాయ రంగంలో సుమారు నాలుగవవంతు మంది పనిచేస్తున్నారు. సురినాం ఆర్థిక వ్యవస్థ వాణిజ్య ప్రధాన వాణిజ్య భాగస్వాములుగా నెదర్లాండ్స్, యునైటెడ్ స్టేట్స్, కెనడా, మరియు కారిబ్బియన్ దేశాలు ప్రధానంగా ట్రినిడాడ్ మరియు టొబాగో మరియు నెదర్లాండ్స్ అంటిల్లీస్ మాజీ ద్వీపాలు ఉన్నాయి.
1996 చివరిలో అధికారాన్ని స్వాధీనం చేసుకున్న తరువాత విజ్డెంబొస్చ్ ప్రభుత్వం మునుపటి ప్రభుత్వ నిర్మాణ సర్దుబాటు కార్యక్రమాన్ని ముగింపుకు తీసుకువచ్చి అది సమాజంలోని పేద అంశాలకు అన్యాయం చేసిందని పేర్కొంది. కొత్త పన్ను ప్రత్యామ్నాయాలను అమలు చేయడంలో ప్రభుత్వం విఫలమైంది. పాత పన్నులు లాక్ చేయబడినప్పుడు పన్ను ఆదాయాలు పడిపోయాయి. 1997 చివరినాటికి, నెదర్లాండ్స్‌తో సురినామీస్ ప్రభుత్వ సంబంధాలు క్షీణించడంతో కొత్త డచ్ అభివృద్ధి నిధుల కేటాయింపు స్తంభించింది. 1998 లో ఆర్థిక వృద్ధి క్షీణించింది.గనుల త్రవ్వకం, నిర్మాణం మరియు వినియోగ రంగాల క్షీణత సంభవించింది. అధికమొత్తంలో ప్రభుత్వ వ్యయం, బలహీనమైన పన్ను సేకరణ, సివిల్ సేవారాహిత్యం మరియు 1999 లో తగ్గిన విదేశీ సాయం కారణంగా జి.డి.పి.లో 11% ఆర్థిక లోటుకి దోహదం చేసింది. ప్రభుత్వం ద్రవ్య విస్తరణ ద్వారా ఈ లోటుని భర్తీ చేయాలని కోరింది. ఇది ద్రవ్యోల్బణం నాటకీయంగా అధికరించడానికి దారి తీసింది. సురినామ్‌ దేశీసంస్థలు కొత్త వ్యాపారాన్ని నమోదు చేసుకోవటానికి ప్రపంచంలోని దాదాపు ఏ ఇతర దేశానికంటే (694 రోజులు లేదా 99 వారాలు) కంటే సగటున అధికసమయం సమయం అవసరం ఔతుంది.